**Referat fra generalforsamling i AABC 15. september 2024.**

**Deltagere:** Der var mødt 36 klubmedlemmer op, herunder 8 repræsentanter fra bestyrelsen.

Formanden bød velkommen

**Punkt 1: Valg af dirigent**

Erik Evald blev foreslået og valgt.

Erik Evald takkede for valget, og konstaterede efterfølgende, at generalforsamlingen var lovligt varslet i henhold til gældende vedtægter og således beslutningsdygtig.

**Punkt 2: Bestyrelsens beretning**.

I løbet af året har klubben mistet 7 medlemmer! Formanden bad os om at rejse os og holde 2 minutters stilhed for at mindes disse.

Medlemstallet er vigende. Det er gået ud over holdene tirsdag formiddag og torsdag eftermiddag. Igen i år har vi 12-14 begyndere onsdag aften, og de fleste af begynderne fra sidste sæson er fortsat i klubben, så det er glædeligt. Det endelige medlemstal kan først ses, når kontingentet er indbetalt 15/9.

Bestyrelsens beretning, som blev godkendt enstemmigt, er vedhæftet som bilag 1.

Formanden sluttede af med at rette en stor tak til bl.a. underviserne for nye spillere (undervisning skal der til, hvis vi vil have nye medlemmer).

Også stor tak til turneringsledere og øvrige undervisere.

Tak til kortblanderteamet.

Tak til vores altmuligmand, Søren Dahl, som bl.a. sørger for, at vores stole er i orden.

Vær opmærksom på, at på hjemmesidens punkt ” Sæsonstart ” kan man rette på evt. nye personlige informationer (ny adr. m.m.)

Vær også opmærksom på, at der er en substitutliste som man selv kan ajourføre i.

Ligeledes stor tak til vores ”Blomsterpige” – Alice Dahl -, som ivrigt plukker blomster fra egen have, så vi har noget smukt, at se på.

**Punkt 3.: Aflæggelse af årsregnskab.**

Det reviderede regnskab, som ikke havde givet anledning til bemærkninger fra revisor, har været fremlagt i klublokalet og er vedhæftet som del af bilag 1.

Årets resultat: 69.162 kr., Samlede aktiver: 1.950.188 kr., Egenkapital: 1.685.451 kr., Skyldige omkostninger: 17.237 kr. og gæld til medlemmer på 247.500 kr. (svarende til 99 lånebeviser, idet bevis nr. 43 var udbetalt i marts på grund af dødsfald).

Kassereren omtalte, at nedennævnte beviser var udtrukket og vil blive udbetalt d. 17.09.2024:

Bevis nr.: 1, 5, 17, 69, 82, 114, 140, 168, 177, 193, 221, 253, 275 og 278. Bevis nr. 174 var modtaget som gave i maj 2024.

Regnskabet blev enstemmigt godkendt.

**Punkt 4: Indkomne forslag.**

Bestyrelsen kom med et forslag om, at rygerummet nedlægges med udgangen af sæson 24/25.

Forslaget, som kan ses i sin helhed på vedhæftede bilag 1, blev enstemmigt vedtaget.

**Punkt 5: Valg af bestyrelse.**

Alle i bestyrelsen – bortset fra Birgit Brøns – genopstillede.

Der var ingen forslag til nyt bestyrelsesmedlem, så bestyrelsen fortsætter med 8 medlemmer. Det er der hjemmel for i klubbens vedtægter. De valgte bestyrelsesmedlemmer fordeler Birgits opgaver med hjælp af Svend Rasmussen, som fortsætter indkøb af vin, og Birgit fortsætter selv, sammen med Rethe administrationen af runde fødselsdage.

**Punkt 6: Valg af revisor og revisorsuppleant.**

Kirsten Gubi blev genvalgt som revisor og Leif Østergaard Nielsen genvalgtes som revisorsuppleant.

**Punkt 7: Eventuelt**

Lisbeth Petersen spurgte, om det kan betale sig at blive ved med at lappe taget. Hertil svarede Rethe, at mht tagets vedligeholdelse er udgiftsfordelingen 52% til os og 48% til Per Duborg, som har stueetagen. Han er dog også meget interesseret i at bygningen vedligeholdes, men taget skulle gerne holde 8 – 10 år mere, så vi kan undersøge muligheden for at søge nogle fonde om hjælp.

Svend Rasmussen takkede formanden og kassereren for deres store arbejde i klubben.

Sign: Erik Evald Sign: Ann Posselt

 dirigent referent

Bilag 1: Dagsorden, Bestyrelsens beretning, Regnskab, Forslag.

**Kort efter generalforsamlingen konstituerede bestyrelsen sig således:**

Jørn Jeppesen (formand)

Jes. S. Brabrand (næstformand samt turneringslederteamet)

Rethe Dahlstrup (kasserer)

Ann Posselt (sekretær og kortblanderteamet)

Lars Andersen (it)

Bente Evald (undervisning)

Anders Sørensen (turneringsleder)

Iver Struck (turneringsleder)